
"Zemaljski zivot je blago, 
a najvece blago ovoga 

svijeta je dobra i 
poslusna zena." (Hadis) 


BISMILLAHIRRAHMANIRRAHIM 
Uvod 

Hvala Allahu Gospodaru svjetova. 
Neka je salavat i selam na Njegovog 
Poslanika Muhammeda, sallallahu alejhi 
ve sellem. Najistinitiji govor je Allahov 
govor, a najbolji put je put 
Muhammeda, sallallahu alejhi ve sellem. 
Gospodaru moj, na Tebe se oslanjam i 
od Tebe pomoc i uputu trazim. 

Pokusat cu da u ovom kratkom 
izlaganju, u domenu svojih mogucnosti, 
obradim pet aktuelnih problema vezanih 
za zenu i njenu ulogu u okvirima 
islamskog ucenja. Tih pet cjelina su 
slijedece: 

- Zena kao ravnopravni clan ljudske 
zajednice, 

- Zena prije Islama i u Islamu, 

- Zena kao majka i lazna emancipacija, 

- Zena kao supruga, 

- Obrazovanje zene i stav serijata po 
torn pitanju. 

O zeni je potrebno govoriti, iako je to 
veoma cesta tema, zbog toga sto 
postoje pogresna, mozda zlonamjerna 
i tendenciozna misljenja o neravno- 
pravnom polozaju zene u Islamu, a 
posebno sto takva misljenja, cesto puta 
nalaze svoju potvrdu i u praksi nekih 
primitivnih muslimanskih sredina. 

1. Zena kao ravnopravni clan 
ljudske zajednice; 

Prije svega da kazemo; zena je 
ljudsko bice kao i muskarac i od iste 
su vrste kao sto Kur'an kaze: tf<S^*A 

...Jfi^. "Vi ste iste vrste"} I u torn 
pogledu nema nikakvih razlika. Kada je 
Allah stvorio Adema, stvorio je i Havu. 
U drugom ajetu stoji: lil ^-llll L^fi Li 

. ..^A j jki ^ (J'lIiJLy. "O ljudi, Mi smo 
vas stvorili od jednog covjeka i jedne 
zene. " 2 ) ji£ l>1 'J^ l«J ^ 

^ j jV'j J i_r*^ Cr? "O ljudi, 
bojte se Gospodara koji vas od jednog 
covjeka stvori, i od njega njegovu drugu 


Suretun-Nisa': 25. 
Suretul-Hudzurat: 13. 

stvori." 3 > S obzirom na to da je zena 
potpuno ravnopravna s covjekom kao 
ljudska vrsta, Islam ju je ucinio ravno- 
pravnom s njim i u pravima i duz- 
nostima, uopce. Kada god se Kur'an 
obraca muskarcu, obraca se i zeni. Tu 
je upotrebljen izraz "O ljudi" ili "O 
vjernici", u sto spadaju i jedni i drugi. A 
razlike izmedu zene i muskarca u nekim 
pravima su dosle s obzirom na njihove 
prirodne razlicitosti i razlicite uloge u 
pojedinim segmentima zivota. Moramo 
obratiti paznju na to, da ako je Islam 
uskratio pravo zeni u nekim okolno- 
stima, nadomjestio je to uskracenje 
necim sto je bolje iz druge oblasti, ili je 
ono bilo dobro za nju i u njenu korist. 
Postoje odredene fizicke i dusevne 
razlike medu spolovima i zbog njih je 
doslo do pravljenja i odredenih razlika u 


Suretun-Nisa': 1. 


nekim pravima i duznostima (primjer 
ostavstine). 

2. Zena prije Is lama i u Is lam u; 

Da bi nam bio potpuno jasan 
polozaj zene u Islamu, moracemo se 
osvrnuti na njen status prije Islama. Pri 
tome, ne znam, da li je uopce moguce 
upotrijebiti izraz zena kao ljudsko bice, 
u vrijeme paganstva. Cini mi se da ona 
tada nije imala takav atribut, a evo 
zasto; kada bi se u nekoga rodilo 
zensko dijete, to bi bila sramota, i zbog 
toga bi ona bila ubijena (ziva zako- 
pana). A ako bi slucajno ostala ziva, 
kao takva ne bi imala nikakvih prava. 
Smatrana je obicnim predmetom kao i 
sve druge stvari koje sluze muskarcu. 
Ona je vrijedila jedino kao spol i u torn 
smislu ju je muskarac i iskoristavao. 

Bila je manje postovana od jedne zivo- 
tinje. Arapi su vise paznje posvecivali 
zivotinji nego zeni. Ispod vlasti oca, ona 
je prelazila pod vlast muza, koji ju je 
mogao i ubiti, prodati ili drugima dati 
na uzivanje i izivljavanje. Smrcu muza, 
zajedno sa ostalim stvarima je naslje- 
divana i pripadala bi onome ko je se 
prvi docepa. Bracna veza je bila lisena 
svih materijalnih i moralnih obaveza. 
Zena je kao i muskarac mogla imati 
neogranicen broj muzeva, vise ljudi koji 
su se s njom sastajali. Vladala je i 
poligamija i poliandrija. Jednom rijecju, 
vladao je strasan nemoral koji svoju 
najvisu tacku kulminacije dozivljava u 
zenidbi s rodenom majkom, sestrom i 
kcerkom. Takvo je, otprilike, bilo stanje 
zene prije Islama kod Arapa. Nista bolji 
polozaj ona nije imala ni u drugim 
zajednicama (narodima). 

- Kod starih Grka zena je bila obicni 
rob, sto se da razumjeti iz ovih Aristo- 
telovih rijeci: "Zena je muskarcu ono sto 
je rob gospodaru, tjelesni radnik duho- 
vnom varvarinu Jelihu." (Stara Grcka 
mudrost) 

Kod Rimljana je zena uvijek bila pod 
tutorstvom i nikada nije mogla da ras- 
polaze svojom sudbinom. Bila je pred- 
met svojine. 

- Kod starih Jevreja je iskljucena iz 
naslijeda i bila je beznacajna. Ovako bi 
se oni molili Bogu ujutro: "Da si hvaljen 
Boze, Gospodaru nas i svega svijeta, 
koji me nisi ucinio zenom." 

- Kod starih Hindusa imala je ulogu 
povecanja nataliteta. Njihov filozof Manu 
kaze: "Sramoti je uzrok zena, zato treba 
izbjegavati zenu." (Indijska filozofija). 4 

Sto se tice ovih ostalih naroda njen 
polozaj ni danas nije bitno drugaciji. 


"Islamski brak" Tank Haveric. 


Islam zatice zenu u ovakvom stanju 
i ne samo da pokusava da izvjesnim 
propisima ublazi to ocajno stanje, nego 
ga iz temelja mijenja. To je onda bila 
prva socijalna revolucija, ako je moze- 
mo tako nazvati, a ujedno i smrtan 
udarac dotadasnjim pogledima i shvata- 
njima naroda u kojima se Islam pojavio. 
Islam je dao zeni licnost koju nije 
imala, kako smo vidjeli iz prethodnog. 
Na prvom mjestu je zabranio zakopa- 
vanje zive zenske djece. Poliandrija je 
za sva vremena ukinuta a poligamija 
ogranicena, odnosno, bolje receno, 
strogo uslovljena. Punoljetstvom postaje 
slobodna gradanka i sposobna je da 
vrsi sve dopustene pravne poslove. Ima 
pravo da raspolaze, kako ona hoce, sa 
svojom imovinom. Ona moze idi na 
sud, podnositi tuzbu sudu, a moze i 
svjedociti. Moze biti zastupnik, kao i 
muskarac, ako ispuni odredene uslove. 

Moze sama sticati zaradu i izdrzavati 
se. Muslimanka se moze nesmetano 
prosvjecivati i pohadati skole, isto kao i 
musliman. 

Sada slobodno mozemo konstatovati 
da je Islam u ono vrijeme dosao da 
spasi zenu i da je izvuce iz blata. I, 
zaista je, u torn pogledu izvrsio revolu- 
cionarne promjene. Najznacajnije je i 
najrevolucionarnije to sto je Islam pov- 
ratio zeni sva osnovna obiljezja ljudskog 
bica, oslobodio je eksploatacije covjeka 
i potpuno je sa njim izjednacio. Zeni, 
njenom polozaju u drustvu, njenim pra- 
vima i medusobnim odnosima muskarca 
i zene, Kur'an posvecuje najvecu paznju. 
Oko deset sura se izricito bavi ovim 
problemima, a ni u ostalima slicna 
pitanja nisu izostavljena. Podimo redom: 
- Kao prvo, Kur'an govori o zajednickom 
osnovu iz kojeg su nastali i muskarac i 

zena, o cemu smo vec govorili. I u 
tome je ocevidno da su osnovni ele- 
ment duhovnog i fizickog bica zene isti 
kao i u bicu muskarca. I muskarac i 
zena su podjednako potrebni i njihove 
funkcije i uloge u odrzavanju ljudskog 
roda su jednako vazne. Oni cine jedin- 
stvene sastavne dijelove porodice, a 
porodica je, svakako, osnovna celija 
drustva. Zdrav muskarac i zena - zdrava 
porodica, a zdrava porodica - zdravo 
dustvo. Drustveni znacaj porodice je 
toliki i takav da se veoma tesko moze 
pretpostaviti da bi se mogla pojaviti i 
stvoriti neka druga institucija koja bi je 
u potpunosti mogla da nadomjesti i 
zamijeni. A glavni stub porodice, s 
pravom mozemo reci, jeste zena. U 
tome koliko je zena izgradena kao 
islamska licnost, ovisi koliko ce i poro- 
dica imati islamske smjernice. Ona je ta 
koja najvise bdije u porodici. Ona je ta 

koja najvise posvecuje vremena porodici. 
A tu je, prvenstveno, vazna njena uloga 
majke. 

3. Zen a kao majka i lain a 
emancipacija; 

Poslije odanosti Bogu, Islam trazi 
odanost roditeljima: \ £ ^ V j & I 

. . . (jLlo-l crtty'J L-j j \s*ps> *->. "Obozavajte 
Boga, nemojte Mu pripisivati druga, a 
zatim cinite dobrocinstvo roditeljima. " 5 ) 
U drugom ajetu stoji: I >iiu ii^ ^ j 
...liL-a-^aJI^I b j Sy VI "7V©/ Gospodar 

nareduje da samo Njega obozavate i da 
roditeljima cinite dobro. " 6 > Islam pose- 
bnu paznju pridaje majci kao roditelju, 


^En-Nisa': 36. 
6 EI-lsra': 23. 

naglasavjuci znacaj njene uloge i time 
joj priznaje odredene prednosti: l^Uj j 

J iJCai j jj-Aj <Ji LlAj i*f Jill*- JjjJl^J 5Co^I 

• ••uy^ "Preporucili smo covjeku da vodi 
brigu o svojim roditeljima. Uz dosta 
poteskode majka ga je nosila u utrobi i 
dojila oko dvije godine..." 7 ) U jednom 
hadisu stoje ovrijeci: "Pitali su Posla- 
nika, sallallahu alejhi ve , kome treba 
posvedivati najvedu paznju? Odgovorio 
je: "Majki". A zatim kome? "Majki", 
odgovorio je. A zatim kome? "Majki", 
rekao je. A zatim, upitali su ashabi? 
"Ocu", odgovorio je Poslanik, sallallahu 
alejhi ve sellem.® Iz ovoga vidimo da je 
njena uloga u formiranju covjeka, 
njegovog fizickog i duhovnog bica, 
mnogo vaznija i znacajnija nego uloga 


7 Lukman: 14. 

8 El-Buhari u poglavlju "Edeb", br.5514. 

oca. Ona mu daje dio sebe dok je u 
njenoj utrobi za vrijeme embrionalnog 
razvoja. Poslije rodenja ga hrani vlastitim 
mlijekom i opet mu daje dio sebe. Njen 
doprinos u formiranju duhovne strane 
ljudskog bica, takoder je velik. Ona je 
ta koja u djeciju dusu unosi sve sto je 
plemenito, lijepo i uzviseno. Oplemenjuje 
djeciju dusu i pored topline ljubavi daje 
mu sve ono cime ono postaje covjekom 
i cime se izdvaja od obicne zivotinje. 
Otuda je ona velika paznja koju je 
Poslanik, sallallahu alejhi ve sellem, 
pokazivao prema zenama, pa je rekao: 
"Najbolji je onaj koji se najbolje odnosi 
i ponasa prema zeni. Ja pokazujem 
najvedu paznju zenama. One su majke 
nase djece. 19 

Da bi nam bila mnogo jasnija uloga 
i pocast majke u Islamu i islamskoj 
porodici i da bi smo, na osnovu toga, 

9 Ibnu Madze u poglavlju "Nikah" br.1968. 

znali cijeniti svoju porodicu, pogledajmo 
malo na zivot porodica na Zapadu. Sta 
za njih znaci majka, sta je za njih 
porodica, sta je za njih pojam "zena", 
uopce? Prvo sto cemo vidjeti jeste 
nered u porodicama koji je veoma 
uocljiv i moze ga svako primjetiti. Taj 
nered je proizasao, svakako, zbog nera- 
vnopravnog statusa zene i zbog mje- 
sanja uloga muza i zene. Zena se 
izborila za laznu emancipaciju. Postala 
je prividno slobodna i neovisna. Njena 
sloboda se ogleda u tome sto moze da 
radi sta hoce, moze da zivi kako hoce, 
moze da cini sve sto i muskarac. I 
nema ni jednog posla - fizicke ili 
psihicke prirode - a da ga zena ne 
obavlja. Sve sto on moze, moze i ona; 
on upravlja drzavom, i ona upravlja, on 
sudi, i ona sudi, on se odijeva kako 
hoce, i ona se odijeva kako hoce, on u 
braku ima svoj privatan zivot, i ona ga 

ima. On moze da ima ljubavnicu, i ona 
moze da ima ljubavnika. I nema nika- 
kvih razlika. Muskarac je zena, a zena 
je muskarac. Pa kada je toliko slobodna 
i neovisna, kako to da je opet eksplo- 
atisana, i kako to da je opet postala 
predmet naslade i uzivanja, i samo to? 
Ima li ona, uopce, status bica koje se 
postuje, koje je simbol kreposti i casti? 
Muskarci je iskoristavaju i na njoj novae 
zaraduju. A protiv toga se ona borila. 
Na racun golih zenskih tijela mnogi 
zgrcu milione i milione dolara. A o 
njenom mjestu majke da i ne govo- 
rimo. Da li ona upoce odgaja svoje 
dijete ili to rade drugi - skola, televizija, 
ili cesto puta perverzne sluskinje. Majka 
nema vremena za to. Ona je zaposlena, 
ona ima vaznijeg posla. Treba u noc- 
nom klubu da zabavlja muskarce koji se 
nasladuju njenim tijelom. I ona i muz se 
vracaju s posla, umorni i ljuti jedno na 

drugo i uvijek nervozni. Kako li se to 
odrazava na njihovo dijete koje u torn 
momentu ocekuje osmijeh i blagost od 
svoje majke? Je li to ta emnacipacija? 
Je li se to zove slobodom? 

Zena na Zapadu je ponizena, 
prezrena i porobljena. Krscanska vjera 
kojoj je odan Zapadni svijet smatra da 
zena proizvodi grijeh i da je ona izvor 
svih zala i poroka. Smatra, takoder, da 
je veza sa zenom sramota i da se 
plemenitost ne moze ostvariti osim sa 
udaljavanjem od zenidbe. Drustvo koje 
ima ovakav krut stav nije sposobno da 
bude pravedno prema zeni i da je stavi 
u polozaj koji joj odgovara. 

Radi potpunije slike o pravima i 
polozaju zene na Zapadu, navest cemo 
nekoliko ilustracija koje tu stvarnost 
odslikavaju. Prilikom velike svjetske izlo- 
zbe automobila 1975 godine u Svedskoj, 
na kojoj se izlagalo najnovije u cemu 

su dospjeli u toj oblasti proizvodnje, 
upotrijebili su djevojke potpuno gole kao 
reklamu da bi na taj nacin sto bolje 
privukli posjetioce. 10 ) Zena je postala 
dobro sredstvo za ostvarivanje muskih 
interesa. Na Zapadu se sve gleda kroz 
interes, pa tako i zena. Zbog toga rijeci 
filozofa Pausa Holbacha zauzimaju svoje 
pravo mjesto u ovome kontekstu. On je 
rekao: "Interes je jedini motiv ljudskih 
postupaka. " 

Najrazvratnije glumice na Zapadu su 
pocele da osjecaju kako zena pada 
pred nog am a muskarca i njegovom 
dusevnom i tjelesnom pohlepom. Poznat 
je slucaj francuske glumice kada je pred 
televizijskim kamerama izvodila jedan pri- 
zor potpuno gola. Odjednom je postala 
histericna i povikala u lice glumcu i 
reziseru: "O psi, vi niste ljudi, vi ne 
zelite od nas zena nista drugo osim 

10 lz knjige "Zena muslimanka", grupa autora. 

nasih tijela, kako bi postali vlasnici 
miliona na nas racun!" A zatim se 
okrenula placuci.") Sve ovo govori o 
velikim patnjama koje se vjesto skrivaju, 
a koje su ipak ocevidne, u kojima zivi 
zena za koju kazu da je napredna, 
civilizovana i kulturna. 

Zena na Zapadu hoda mracnim 
ulicama i trudna trazi bolnicu u kojoj ce 
pobaciti dijete koje nosi. U izvjestaju 
koje je objavilo "Svjetsko zdravstveno 
udruzenje", 1962. godine, stoji da se u 
svijetu svake godine izvrsi oko petnaest 
miliona pobacaja ili ubistava djece dok 
su jos u majcinoj utrobi. 12 Ovo je poda- 
tak koji govori o tajnim pobacajima, a 
koji zakonski nisu dozvoljeni. Postoje 
zemlje u kojima su oni legalizovani, i 
danas ih je sve vise i vise, kao sto su 
zemlje Skandinavije i mnoge evropske 


)2 lsto djelo. 

Pogledaj knjigu "Zena muslimanka". 

zemlje. Statistika nam govori od poba- 
cajima iz 1962. godine. Mozemo li 
zamisliti, ili napraviti neku usporedbu 
izmedu tog perioda i ovoga danasnjeg, 
nakon trideset i vise godina?! 

Zena na Zapadu nije samo upro- 
pastila sebe, nego je upropastila i jednu 
veliku odgojiteljicu za buduce generacije 
koje ce takoder biti izgubljene zbog nje. 
Izgubila je briznu majku, izgubila je 
plemenitu i casnu suprugu. Zapadni 
svijet ce propasti ako upropasti zdravu i 
uravnotezenu porodicu. Zapad a i ostali 
svijet mogu spasiti samo islamska 
nacela koja su odredila pravu i ade- 
kvatnu ulogu zene u svima vremenima. 

Zasto sam spomenuo stanje zene 
na Zapadu? Zato da bi smo mogli 
usporediti i nepristrasno odrediti koji su 
najbolji putevi kojima zena treba hoditi. 
U Islamu je to davno odredeno i samo 
se treba predati i povinovati njegovim 

zakonima, pa cemo imati i zdravu zenu 
i zdravu porodicu i zdravu zajednicu i 
svi cemo na taj nacin biti sretni. 

S pravom mozemo zakljuciti ovaj 
pasus, da Zapadna sloboda koju zele 
da nam nature modernisti, je besmi- 
slena. Ona je kod njih samo rijec koja 
zvuci ali nema garancije, nema sadrzaja, 
i tumaci je svaki narod onako kako 
odgovara njihovim strastima. Stvarna slo- 
boda je u Islamu i ogleda se u 
robovanju Jednom Jedinom Gospodaru, 
pri cemu se covjek oslobada dominacije 
strasti i vlasti poriva. I nije moguce da 
se ljudski rod oslobodi ni na jedan 
drugi nacin osim poboznoscu koja ce 
vladati covjekom i upravljati njegovom 
unutrasnjoscu. Ako zenom diriguje pobo- 
znost, onda je ona i dobra djevojka i 
dobra supruga i dobra majka, i u torn 
slucaju nece biti predmet diskriminacije i 
neravnopravnosti. 

4. Zena kao supruga; 

Zena svojom udajom ne umanjuje 
vrijednost svoje licnosti. Naprotiv, ona 
udajom dobiva visu cast i postovanje. 
Tek tada su i muskarac i zena kom- 
pletne osobe. Jedan od razloga zasto 
Allah stvori zenu jeste i smiraj koji 
muskarac nalazi prilikom zenidbe. Allah 
je uspostavio izmedu zene i muza 
ljubav i milost a one su glavne 
karakteristike braka: jl* of jjlj ^ j 

iVjS p-£~J J*i- j tfJl \ j&^d U-l jjf jv^wijf ^ 

0 j^i^a jJj pL$ iLJi j 0! 4->j j 7 otf 

Njegovih znakova je to sto vam je od 
vas stvorio druzice da se uz njih 
smirite, i uspostavio je medu vama 
ljubav i milost. U tome su znakovi 

Ijudima koji razmisljaju." 13 > Kod samog 
izbora zene za bracnog drug a pazi se 
na cetiri stvari; Ijepota, materijalni uslovi, 
porijeklo i vjera, u sto spada i moralna 
cistoca. Te stvari, prema hadisu, udaju 
zenu. Muhammed, sallallahu alejhi ve 
sellem, je vjeri davao prednost jer ona 
nudi cednost nad cednostima. Vjera 
koju zena posjeduje u sebi, neprobojni 
je zastitni zid koji cuva, kako njenog 
muza i djecu, tako i cijelu zajednicu. Na 
to ukazuje i ovaj kur'anski ajet: 
oLaWI 3 pLsJdl, 3 is^JJ i^M-i • • • 
...pL-kli i O^kJl j ^ ,> l i _ "...cestite zene 

su za cestite muska, a cestiti muskarci 
za cestite zene...." 14 > Takva zena i 
ostale kur'anske upute kao: oL*jlU JJ 3 

• • • • o*j ^ ^ "Reci vjernicama 


Suretur-Rum: 21. 
Suretun-Nahl: 26. 

neka obore poglede svoje..." 15 > Cestita 
zena nece sebi dopustiti, da i kada 
ulicom ide, u nekog drugog muskarca 
gleda. Obaranje pogleda stiti njenu 
cednost i postenje. Pokusajmo jos na 
nekim primjerima prikazati odlike zene 
muslimanke. 

- Kada diskutuje i prica, ona ne pod- 
vikuje vec govori smireno i lagano: "Ako 
se Allaha bojite, ne skredite na sebe 
paznju govorom svojim, pa da u napast 
dode onaj cije je srce bolesno." 16 > 
Moze se desiti da zena u drustvu 
svojim pokretima i privlacnim govorom, 
izazove paznju drugog muskarca i na 
taj nacin bude uzrokom srdzbe svoga 
muza, sto moze dovesti do nezeljenih 
posljedica. 

- Gornje opisana zena se ne gizda radi 
nekog drugog pored svoga muza, niti 


IgSuretun-Nur: 31. 
Suretul-Ahzab: 32, 33. 

onda kada se sprema za izlazak iz 
kuce, oblaci odjecu koja je prozirna, 
izazovna i tijesna, jer ta odjeca otkriva 
njene cari pred drugima. Ona slijedi ove 
Allahove rijeci: "... / Ijepotu svoju kao u 
davna paganska doba ne pokazujte. " 17 
Takvim ponasanjem se privlace tudi 
pogledi na zenu, a privlacenje pogleda 
moze biti povod desavanju nekih 
grijeha. 

- Ona je vjerna svome muzu kada je 
prisutan i kada je odsutan. Mjerilo njene 
vjernosti je jacina njenog imana. Ne 
pusta u kucu nikoga bez njegove 
dozvole niti ide bilo kuda dok od njega 
ne dobije pristanak. 

Islam je obavezao ljude da privre- 
duju, rade i snose troskove porodice. 
Zena upravlja kucnim poslovima i vodi 
brigu o djeci, a u odsutnosti muza pazi 
na cjelokupnu imovinu. Poslanik, salla- 


Suretul-Ahzab: 23. 


27 


Ilahu alejhi ve sellem, je rekao: 
"Zemaljski zivot je blago, a najvece 
blago ovoga svijeta je dobra zena." 18 
Sigurno je da ni jedan muskarac ne voli 
nevjernu zenu. Niko ne voli da zivi sa 
zenom, koja kada joj covjek izade, 
drugog u kucu prima. Islam je to lijepo 
definisao pa je precizno odredio ko 
smije, a ko ne smije da se osamljuje 
sa zenom. Nakon svega ovoga Islam ne 
snosi nikakvu odgovornost zbog onih 
koji se vrate u doba dzahilijeta, pa 
zavode prema zeni samovolju i tiraniju, 
podcjenjujuci je i ponizavajuci. 

Spomenimo jos neka prava koja 
zena moze slobodno da koristi. One 
mogu sa muskarcima ucestvovati u 
vjerskim obredima-dzematu, mogu obav- 
Ijati i razne javne poslove. U pogledu 
naredivanja dobra i sprijecavanja zla, 
zena ima pravo kao i muskarac. Ona to 


Muslim u poglavlju "Dojenje" br.2668. 

moze izvoditi poukom, savjetom ili kri- 
tikom. Ona moze kritikovati vise i nize 
rukovodioce, moze ih ispravljati u njiho- 
vom radu i rukovodenju. Muslimanke u 
prvo vrijeme Islama su to svoje pravo 
koristile. Interesantan je primjer Omera, 
radijallahu anhu, kada je pokusao da 
ogranici mehr koji je u njegovo vrijeme 
dostigao visoku cijenu. Jedna zena od 
prisutnih je ustala i povikala u toku 
njegova govora: "Allah nam je dozvolio 
da uzimamo mehr koliki hocemo, a 
Omer hoce da nam ga ogranici." 

Zena ima pravo da ide u dzihad 
ako je potrebno. Ona je to pravo 
koristila boreci se za sirenje islamske 
misli. Aktivno je ucestvovala sa 
muskarcem u borbi protiv sirka. U 
pozadini je cuvala vojnu spremu i 
oruzje, spremala hranu, nosila vodu, 
napajala borce, previjala rane, prenosila 
mrtve i ranjenike. Ensarijka Ummu Atijja 

veli: "Ucestvovala sam sa Allahovim 
Poslanikom, sallallahu alejhi ve sellem, u 
sedam vojnih pohoda, spremala hranu, 
previjala i lijecila ranjenike." 

Zena moze odigrati veliku ulogu u 
ratu u kome je osjetan nedostatak 
muskih boraca. Vrijedno je mozda napo- 
menuti da ona ne bi trebala da 
ucestvuje u direktnoj borbi ako to nije 
nuzda. 

Zena ima pravo na izdrzavanje, a 
muz je taj koji je duzan da je izdrzava 
i nije mu dozvoljeno da trosi njen 
imetak, osim ako mu ona to dozvoli. 
Ona ima pravo na vjencani dar (mehr) 
s kojim potpuno slobodno raspolaze i 
nije duzna da ga trosi na izdrzavanje 
porodice. Ima pravo na obrazovanje i 
prosvjetu, a o tome cemo posebno 
govoriti. 

Slobodno bira bracnog druga i 
niko je u tome ne smije prisiljavati niti 

ometati. Za sva svoja dobra djela ona 
ce biti nagradena jednako kao i 
muskarac. Potvrda tome je u Kur'anu: 
"Tko uradi dobro djelo, bio muskarac Hi 
zena a vjernik je , Mi 6emo mu dati da 
zivi lijepim zivotom na dunjaluku i 
uistinu demo ih nagraditi na ahiretu 
najboljom nagradom za ono sto su 
radi/i." 19 > 

5. Obrazovanje zene; 

I kao zadnju cjelinu o kojoj bi htio 
govoriti, spomenuo bih pitanje obra- 
zovanja zene kod nas i uopce u 
muslimanskim zemljama. Pocnimo od 
toga da sve naredbe koje je nas 
Gospodar spomenuo u Kur'anu, odnose 
se i na muskarca i na zenu, osim one 
koje je On posebno naznacio da su 
samo za jedno ili za drugo. Jedna od 

19 Suretun-Nahl: 97. 

zajednickih naredbi je i "ikre"'. Ovaj 
imperativ je Gospodar uputio svim po- 
koljenjima oba spola. U Kur'anu se 
spomi'nje i to da se Allaha najvise boje 
Njegovi uceni robovi, u sto, bez sumnje 
spadaju oboje. Jer zasto taj uceni rob 
ne bi mogla biti i zena? Znaci, ne 
moze vaziti pravilo da za zenu nije 
nauka. Mnogi su tvrdili da njoj ne treba 
znanje, za nju je samo kuca i porodica. 
Iz daljnjeg cemo vidjeti da je to veoma 
velika greska. Prosvjecivanje i skolovanje 
nije samo pravo koje serijat daje zeni, 
vec je to, ujedno, i njena vjerska 
duznost, i Kur'an je u torn pogledu ne 
izdvaja od muskarca. A tako isto ni 
hadis. Poslanik, sallallahu alejhi ve 
sellem, je rekao: £ J* '<C^j> ^UJl 

pL~~Z 'Trazenje nauke je obligatna 
duznost svakom muslimanu" 20 , a u 

20 Ibnu Madze u poglavlju "El-mukaddime" (Uvod)br.220. 

nekim predajama se spominje "i 
muslimanki". U historiji Islama su po- 
znate mnoge zene koje su se isticale 
svojim znanjem. Sukejna, unuka Muha- 
mmeda, sallallahu alejhi ve sellem, je 
bila istaknuta pjesnikinja. U Halepu je 
djelovala Fatima, radijallahu anha, kao 
poznati muftija. Izdavala je fetve. Sve 
zene Poslanikove, sallallahu alejhi ve 
sellem, njih trinaest, su se bavile na- 
ukom, a medu njima prvo mjesto je 
zauzimala Aisa, radijallahu anha. Ona je 
jedna od najucenijih zena i imala je 
casni naziv "muftinnisai" - zenski muftija. 
Bila je veliki serijatski pravnik i bavila se 
islamskom tradicijom, a veoma veliki 
broj hadisa prenosi od Poslanika, 
sallallahu alejhi ve sellem. Jedan njen 
savjetnik kaze: "Nisam vidio nikog da 
bolje poznaje serijatsko pravo i 
pjesnistvo od Aise. " Pored Aise, historija 
biljezi i druge zene - alime, kao sto su 

Zejneba bintu Ebi Berekat i Fatima 
Semerkandi. Zejneba je bila poznata 
kao pravnik u Bagdadu, a Fatima u 
Spaniji. Osim njih bila su poznata i 
druga velika imena. 

Muslimani su dali veci broj zena u 
svim podrucjima nauke i zanimanja u 
srednjem vijeku, nego svi ostali narodi. 
Zena muslimanka, nekada se isticala i 
radila na svim poljima ljudske djela- 
tnosti. To je bilo vrijeme kada su 
muslimani bilu nosioci kulture i civili- 
zacije, kada se nauka gajila radi nauke 
i kada mracnjastvu nije bilo mjesta. 
Medutim, kasnije, kada muslimani po- 
cinju da nazaduju i kao takvi propadaju, 
a to je period kada su skrenuli s 
pravog puta, doslo se do te pozicije da 
se glas islamske zene vise ne cuje. Od 
tada su zenu muslimanku poceji isti- 
skivati iz druStva i njenu ulogu mar- 


ginalizovati. Prestala je da se bavi 
naukom, i skoro prestala da se koristi 
pravima koja joj je Islam dao, sto je 
prouzrokovalo njeno potpuno i zanema- 
rivanje u citavom islamskom svijetu. Za 
ovakvo stanje neupuceni najvise krive 
Islam, govoreci da on to propagira, iako 
za to nemaju ni najmanje prava, jer 
pravi razlog takvom stanju, prije svega, 
lezi u skretanju s pravog kur'anskog 
puta i nepridrzavanju osnovnih islamskih 
principa. Da se ovoga drzimo, sigurno 
bi imali i obrazovaniju zenu. Kod nasih 
starih je bilo uvrijezeno misljenje da 
djevojke ne trebaju da se skoluju, vec 
treba iskljucivo da se posvete kuci. 
Zabranjivali su svojim kcerkama da idu 
dalje od osnovne skole, a neke, cak, 
nisu imale ni tu srecu. I sta se desilo, 
upravo, kod nas? Naci cemo da je 
najnepismeniji dio zenskog stanovnistva 
u BIH, prije rata, bio medu bosanskim 

muslimanima. Za takvo stanje ne mo- 
zemo kriviti nikoga drugog do svoje 
neshvatanje vaznosti obrazovanja zen- 
skog kadra. 

Neki smjerovi i zanimanja su 
iskljucivo vezani za zene, i u takvim 
situacijama je samo ona kompetentna 
obavljati izvjesni posao. A to je onda 
ako zelimo da budemo u krugu zakona 
koje nam je Allah, dzelle sanuhu, pos- 
tavio. Navedimo jedan primjer. Najvise u 
cemu je potzenski obrazovni kadar, po 
meni, jeste medicina. Allah, dzelle sa- 
nuhu, je zabranio muskarcu da gleda 
stidna mjesta tude zene. A muskarac 
ginekolog to cini. Zasto? Zato sto nema 
strucno obrazovane zene muslimanke 
koja ce to raditi. Na Zapadu je to 
nesto sasvim normalno, zato sto kod 
njih ionako nema nikakvih zabrana po 
torn pitanju. Ali mi nismo Zapadnjaci, mi 
smo muslimani, mi slijedimo casni 

Kur'an i sunnet Allahova Poslanika, 
sallallahu alejhi ve sellem. Zena moze 
otici ginekologu - muskarcu samo u 
nuzdi, a nuzda je onda kada mora otici, 
a ne postoji zena doktor. Smatram da 
su zaista narasle potrebe da se zene 
muslimanke iskoluju i u ovom polju 
nauke. Isti je slucaj kada se radi i o 
ostalim granama medicine; stomatolog, 
Ijekar opce prakse, kardiolog, itd. 

Zatim, za cim jos postoji potreba? 
Velika je potreba, sto se tice islamskih 
nauka, da imamo strucne zene u 
vaspitno-obrazovnom podrucju. O nekim 
problemima vezanim za zenu i njen 
zivot nije uputno da govori muskarac i 
da je poducava. To mogu uciniti samo 
zene. Vrijedno je napomenuti i to da ni 
sve nauke nisu za zenu, i da ona ne 
treba da izucava osim ono sto ce joj 
koristiti i od cega ce najvise imati koristi 
zajednica. A to su svakako discipline 

koje ce je orjentisati na izvrsavanje 
njene osnovne uloge kao majke, odgo- 
jiteljice i vaspitacice. Ako zena ima 
naklonosti i talenta i za druge discipline, 
to joj ne smije niko osporavati i treba 
joj omoguciti da se skoluje, sve dotle 
dok se drzi utvrdenih normi ponasanja i 
morala, sto je i njen doprinos opcem 
razvoju i napretku ljudske zajednice. Ja 
se nadam da cemo mi imati drugacije 
misljenje po pitanju obrazovanja zene 
od nasih starih. U torn smislu, puno 
srece svima nama! 

Ve sallallahu ala sejjidina Muhammed. 

